Furkotský štít

Furkotský štít () je tatranský štít neďaleko žlto značeného priechodu Mlynická dolina – Furkotská dolina v oblasti Bystrého sedla. Kedysi bol (aj teraz je) hojne navštevovaný, bolo to len dákych 35 výškových metrov sutinou od značky, t. j. zo sedla. Dnes je značka preložená medzi Bystré vežičky a hrby, na Bystrú lávku (reťaze), kvôli rozlámanému terénu pôvodnej trasy. Zo štítu je krásny kruhový výhľad. Názov (pozri Furkotská dolina)

Topografia 
Furkotský štít je uzlový bod v rázsoche Kriváňa, od Hrubého vrchu ho oddeľuje blízka nevýrazná Furkotská priehyba, na juh z neho cez Bystré sedlo vybieha Soliskový hrebeň deliaci Mlynickú dolinu od Furkotskej. Na juhozápad cez Furkotské sedlo pokračuje hrebeň krivánskej rázsochy na Ostrú.

Výstupy 
Na ľahko dostupný vrchol sa síce chodilo dávno predtým, ale prvý zaznamenaný vykonali Poliaci K. Tetmajer a T. Boy – Żeleński s horskými vodcami okolo roku 1889.

Najľahšia cesta na vrchol je neznačená, z Bystrého sedla I, bývalá značka. Využíva sa aj ako najjednoduchší prechod na Hrubý vrch – II, exponované, ale horskí vodcovia sem nezvyknú vodiť. Existujú lobistické snahy presadiť vyznačkovanie štítu, alebo aj oboch.

Literatúra 
 A. Puškáš: Vysoké Tatry, horolezecký sprievodca – monografia, diel IX, Šport 1988.

Iné projekty

Externé odkazy 
 Furkotský štít na SummitPost.org
 Trasy na rôzne vrcholy a sedlá

Dvojtisícovky na Slovensku
Vrchy Vysokých Tatier
Štrba